

**SKRIVEØVELSE 3:**

Catja og Elektra mødes igen til Allans begravelse. Catja er på en ny institution. Skriv et brev fra Catja til Elektra, hvor Catja beskriver livet på den nye institution. Vælg en positiv eller en negativ vinkel på brevet. Gør dig umage med at benytte de genretræk, som et brev har.

**SKRIVEØVELSE 2:**

Forestil dig, at børnene fra Solsikken var kommet i Tivoli (i stedet for at stikke af i en Ferrari). Skriv om tivoli-turen – vælg et af børnene som fortæller. Gør dig umage med at holde fortællestilen. Din fortælling slutter der, hvor de alle tager hjem fra Tivoli. Har det mon været en god dag?

**SKRIVEØVELSE 1:**

Skriv en ny slutning til bogen. Begynd din slutning der fra hvor mor kommer for at hente Elektra på Solsikken. Slutningen skal være anderledes end bogens slutning.



**SKRIVEØVELSE 5:**

Skriv dine tanker om bogen. Skriv 10 minutter uafbrudt (tag tid på mobilen - vær præcis). Du må ikke holde pause. Hvis du går i stå, skal du skrive den sidste sætning igen og igen, indtil du får ny inspiration og kommer videre. Tankerne må gerne flyde – hulter til bulter.

**SKRIVEØVELSE 4:**

Skriv et navnedigt – et digt, hvor begyndelsesbogstavet i hver linje danner et navn. Skriv et navnedigt med ELEKTRAs navn – vælg en eller to af de andre personer fra bogen og skriv et navnedigt med deres bogstaver. Digtet og ordene skal selvfølgelig have en sammenhæng med den person, hvis navn du bruger.

**SKRIVEØVELSE 6:**

Slå op på en tilfældig side i bogen og sæt hurtigt pegefingeren et tilfældigt sted. Skriv den sætning, du peger på. Slå op et nyt sted og gentag. Du skal i alt *mindst* have 10 opslag og 10 sætninger. Du må gerne have flere. Når du er færdig, skal du læse ”teksten” igennem for dig selv. Skriv, hvad du synes om den nye tekst. Hvad tænker du på? Hvad overrasker dig?



.

**SKRIVEØVELSE 8:**

**SKRIVEØVELSE 7:**

10 år senere.

Skriv et nyt kapitel til bogen. Kapitlet har overskriften ”10 år senere.” Elektra er nu 21 år. Hvad er hun nu? Hvad er der sket i hendes liv? Hvad har hun at se frem til?